钦定古今图书集成/历象汇编/庶征典/第003卷 > 宋
## 钦定古今图书集成/历象汇编/庶征典/第003卷 > 宋

### 太宗雍熙 年诏司天监依经占奏

按《宋史太宗本纪》。不载按《玉海》。“雍熙中。诏司天监
占候。依经具吉凶。隐情。不言必劾以罪。”

### 淳化二年始定诉水旱之制

按：《宋史太宗本纪》不载。按《燕翼贻谋录》：“民间诉水
早，旧无限制，或秋而诉夏旱，或冬而诉秋旱，往往于
收割之后，欺罔官吏，无从核实，拒之则不可，听之则
难信。故太宗淳化二年正月丁酉，诏荆湖、江淮、二浙、
四川、岭南管内州县诉水旱，夏以四月三十日，秋以
八月三十日为限。自此遂为定制。”

### 至道三年三月真宗即皇帝位六月辛丑诏罢献祥瑞

按：《宋史真宗本纪》云云。

### 真宗大中祥符五年十一月乙卯罢献珍禽异兽

按：《宋史真宗本纪》云云。

大中祥符九年九月戊午，禁诸路贡瑞物。

按：《宋史真宗本纪》云云。

### 天禧元年十月壬申谕诸州非时灾沴不以闻者论罪

按：《宋史真宗本纪》云云。

### 仁宗天圣三年九月乙巳诏司天监奏灾异据占书以闻

按《宋史仁宗本纪》云云按《食货志》。“仁宗、英宗一遇
灾变。则避朝变服。损膳彻乐。恐惧修省。见于颜色。恻
怛哀矜。形于诏旨。”

天圣五年，罢“司天监，兼领翰林天文院。”

按《宋史仁宗本纪》，不载。按《玉海》，天圣五年八月，上
封者言，“先朝以司天监与测验浑仪所奏灾祥非实，
遂更置翰林天文院，以较得失，每天象差忒，各令奏
闻，冀相关防，庶令儆戒。近命判司天监领之，颇异旧
制，乙酉，遂令各掌其事，罢司天监兼领

### 明道二年以旱蝗去尊号求直言

按《宋史仁宗本纪》，明道二年秋七月戊子，诏以蝗旱
去尊号“睿圣文武”四字，以告天地宗庙，仍令中外直
言阙政按《张士逊传》，士逊领定国军节度使，知许
州，明道初，复入相，进中书侍郎，兼兵部尚书。明年进
门下侍郎，昭文馆大学士，监修国史。是岁旱蝗，士逊
请如汉故事册免，不许。及帝自损尊号，士逊又请降
官一等以答天变，帝慰勉之。

### 庆历三年右正言孙甫以灾异上言

按《宋史仁宗本纪》，庆历三年十二月丁巳，河北雨赤
雪。按《孙甫传》：孙甫为右正言，时河北降赤雪，河东
地震，五六年不止。甫推《洪范五行传》及前代变验，上
疏曰：“赤雪者，赤眚也。人君舒缓之应。舒缓则政事弛，
赏罚差，百官废，职所以召乱也。晋太康中，河阴降赤
雪。时武帝怠于政事，荒宴后宫，每见臣下，多道常事，
不”及经国远图，故招赤眚之怪，终致晋乱。地震者，阴
之盛也，阴之象，臣也，后宫也，四夷也。三者不可过盛，
过盛者则阴为变而动矣。忻州赵分地震六年，每震
则有声如雷。前代地震，未有如此之久者。惟唐高宗
本封于晋，及即位，晋州经岁地震。宰相张行成言：“恐
女谒用事，大臣阴谋，宜制于未萌。”其后“武昭仪专恣，
几移唐祚，天地灾变，固不虚应。陛下救纾缓之失，莫
若自主威福，时出英断，以慑奸邪，以肃天下；救阴盛
之变，莫若外谨戎备，内制后宫。谨戎备，则切责大臣，
使之预图兵防，熟计成败；制后宫，则凡掖庭非典掌
御幸者尽出之，且裁节其恩，使无过分。此应天之实
也。”时契丹、西夏稍强，后宫张修媛宠幸，大臣专政，甫
以此谏焉。又言：“修媛宠恣市恩，祸渐已萌。夫后者，正
嫡也，其馀皆婢妾尔。贵贱有等，用物不宜过僭。自古
宠女色，初不制而后不能制者，其祸不可悔。”帝曰：“用
物在有司，朕恨不知耳。”甫曰：“世谓谏臣耳目官，所以
达不知也。若所谓前世女祸者，载在《书史》，陛下可自
知也。”

### 神宗熙宁元年以灾异诏宰臣极言阙失

按《宋史神宗本纪》：“春正月丁亥，命宰臣曾公亮等极
言阙失。”按《吕公著传》：“熙宁初，知开封府时，夏秋淫
雨，京师地震。公著上疏曰：‘自昔人君遇灾者，或恐惧
以致福，或简诬以致祸。上以至诚待下，则下思尽诚
以应之，上下至诚而变异不消者，未之有也。惟君人
者去偏听独任之弊，而不主先入之语，则不为邪说
所’”乱。颜渊问为邦。孔子以远佞人为戒。盖佞人惟恐
不合于君。则其势易亲。正人惟恐不合于义。则其势
易疏。惟先格王正厥事。未有事正而世不治者也。
熙宁二年二月乙巳。帝以灾变避正殿。减膳撤乐
按《宋史神宗本纪》云云。

熙宁七年三月乙丑，诏以灾异求直言。

按：《宋史神宗本纪》云云。

### 高宗建炎元年五月乙未诏天文休咎令太史局依经奏闻

按《宋史高宗本纪》。不载。按《玉海》云云。

### 绍兴三年八月以灾异求直言九月诏监司毋隐灾异

按《宋史高宗本纪》：“八月甲辰，以雨旸不时，苏、湖地震，
求直言。九月，诏凡遇水旱灾异，监司郡守即具奏，毋
隐。”

按《玉海》，“绍兴三年七月乙未。诏太史局每月具天文
风云气候。日月交蚀等事，实封报秘书省。”

绍兴二十六年夏四月甲午，禁州郡进祥瑞。

按：《宋史高宗本纪》云云。

### 孝宗隆兴元年以灾异诏陈时政阙失

按《宋史孝宗本纪》：“七月乙巳，以旱蝗星变，诏侍从、台
谏、两省官条上时政阙失。”

隆兴二年八月甲寅朔，以灾异，避殿，减膳。

按：《宋史孝宗本纪》云云。

### 淳熙八年秋以灾异叠见诏条时政阙失

按《宋史孝宗本纪》：“秋七月乙巳，以旱蝗星变，诏侍从、
台谏、两省官条上时政阙失。八月丙子，以飞蝗风水
为灾，避殿减膳。”

### 光宗绍熙二年诏条时政阙失

按《宋史光宗本纪》：“二月乙酉，诏以阴阳失时，雷雪交
作，令侍从、台谏、两省、卿监、郎官、馆职各具时政阙失
以闻。”

### 宁宗开禧三年秋七月以灾伤下诏罪己

按：《宋史宁宗本纪》云云。

### 嘉定十七年八月理宗即位十二月定灾异祥庆免官私房赁之例

按《宋史理宗本纪》：“嘉定十七年八月，嗣皇帝位。十二
月甲午，雪寒，免京城官私房赁地、门税等钱。自是，祥
庆、灾异、寒暑皆免。”

### 理宗宝庆元年定灾异祥庆给赏军戍缗钱例

雨、雪寒咸给。”

### 端乎三年以灾异罢宴

按《宋史理宗本纪》：“端平三年春正月己未朔，以星行
失度，雷发非时，罢天基节宴。”

### 度宗咸淳元年定灾异祥庆免征商税给赏宿卫之例

按《宋史度宗本纪》，咸淳元年四月“丁未，寿崇节，免征
临安官私房僦地钱。戊申，干会节，如上免征，再免在
京征商三月。自是祥庆、灾异寒暑皆免。五月丁未，发
钱二十万赡在京小民，钱二十万赐殿、步马司军人，
钱三万三千赐宿卫。自是，行庆恤灾，或遇霪雨雪寒，
咸赐如上数。”